CELEX: 52011PC0592
Language: lt
Date: 2011-09-28
Title: Pasiūlymas TARYBOS SPRENDIMAS dėl Europos Sąjungos pozicijos Prekybos komitete, įsteigtame Europos Sąjungos bei jos valstybių narių ir Korėjos Respublikos laisvosios prekybos susitarimu, kurios ji laikysis dėl Prekybos komiteto darbo tvarkos taisyklių priėmimo ir dėl 15 asmenų, galinčių būti arbitrais, sąrašo sudarymo

|

52011PC0592

Pasiūlymas TARYBOS SPRENDIMAS dėl Europos Sąjungos pozicijos Prekybos komitete, įsteigtame Europos Sąjungos bei jos valstybių narių ir Korėjos Respublikos laisvosios prekybos susitarimu, kurios ji laikysis dėl Prekybos komiteto darbo tvarkos taisyklių priėmimo ir dėl 15 asmenų, galinčių būti arbitrais, sąrašo sudarymo  /* KOM/2011/0592 galutinis - 2011/0253 (NLE) */  

	AIŠKINAMASIS MEMORANDUMASEuropos Sąjungos bei jos valstybių narių ir Korėjos Respublikos laisvosios prekybos susitarimas (toliau – susitarimas) pasirašytas 2010 m. spalio 6 d. ir laikinai taikomas nuo 2011 m. liepos 1 d.Susitarimo 15.1 straipsniu įsteigiamas Prekybos komitetas ir nustatomos jo pagrindinės užduotys ir funkcijos. Susitarimo 15.1 straipsnio 4 dalies f punkte numatyta, kad Prekybos komitetas gali nustatyti savo darbo tvarkos taisykles. Dėl būtinybės greitai įgyvendinti susitarimą, Prekybos komiteto darbo tvarkos taisykles reikia priimti per vieną pirmųjų Prekybos komiteto posėdžių. Pirmasis minėto komiteto posėdis numatytas 2011 m. spalio 12 d. Seule. Vėliau bus priimtos išsamios specialiųjų komitetų ir darbo grupių darbo tvarkos taisyklės.Pagal susitarimo 14.18 straipsnį Prekybos komitetas per šešis mėnesius nuo susitarimo įsigaliojimo arba laikino taikymo turi sudaryti 15 asmenų, galinčių būti arbitrais, sąrašą. Kilus ginčui Šalys konsultuosis, siekdamos susitarti dėl arbitrų, kurie sudarytų arbitražo kolegiją (jei Šalys nesutars dėl arbitražo kolegijos sudėties, arbitrai bus atrinkti iš sąrašo burtų keliu). Todėl svarbu sudaryti sąrašą, taip užtikrinant, kad susitarime numatyta ginčų sprendimo procedūra iš tiesų veiktų.Pridedamas pasiūlymas – teisinės priemonės, kuria patvirtinama pozicija, kurios Europos Sąjunga laikysis Prekybos komitete dviem minėtais klausimais, pasiūlymas.2011/0253 (NLE)PasiūlymasTARYBOS SPRENDIMASdėl Europos Sąjungos pozicijos Prekybos komitete, įsteigtame Europos Sąjungos bei jos valstybių narių ir Korėjos Respublikos laisvosios prekybos susitarimu, kurios ji laikysis dėl Prekybos komiteto darbo tvarkos taisyklių priėmimo ir dėl 15 asmenų, galinčių būti arbitrais, sąrašo sudarymoEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 9 dalimi,atsižvelgdama į Europos Komisijos pasiūlymą[1],kadangi:(1) 2007 m. balandžio 23 d. Taryba įgaliojo Komisiją Europos Sąjungos ir jos valstybių narių vardu vesti derybas su Korėjos Respublika dėl laisvosios prekybos susitarimo;(2) užbaigus šias derybas, 2010 m. spalio 6 d. pasirašytas Europos Sąjungos bei jos valstybių narių ir Korėjos Respublikos laisvosios prekybos susitarimas (toliau – susitarimas)[2];(3) pagal susitarimo 15.10 straipsnio 5 dalį susitarimas laikinai taikomas nuo 2011 m. liepos 1 d., atsižvelgiant į tai, kad jis bus sudarytas vėliau;(4) susitarimo 15.1 straipsniu įsteigiamas Prekybos komitetas, kuris, be kitų užduočių, užtikrina tinkamą susitarimo veikimą;(5) susitarimo 15.1 straipsnio 4 dalies f punkte nustatyta, kad Prekybos komitetas gali nustatyti savo darbo tvarkos taisykles;(6) susitarimo 14.18 straipsnyje nustatyta, kad Prekybos komitetas ne vėliau kaip per šešis mėnesius nuo susitarimo įsigaliojimo arba laikino taikymo sudaro 15 asmenų, galinčių būti arbitrais, sąrašą;(7) Sąjunga turėtų apibrėžti poziciją, kurios ji laikysis dėl Prekybos komiteto darbo tvarkos taisyklių priėmimo ir dėl 15 asmenų, galinčių būti arbitrais, sąrašo sudarymo,PRIĖMĖ ŠĮ SPRENDIMĄ:1 straipsnisEuropos Sąjungos pozicija Prekybos komitete, įsteigtame Europos Sąjungos bei jos valstybių narių ir Korėjos Respublikos laisvosios prekybos susitarimu, kurios ji laikysis dėl Prekybos komiteto darbo tvarkos taisyklių priėmimo ir dėl 15 asmenų, galinčių būti arbitrais, sąrašo sudarymo, grindžiama prie šio sprendimo pridedamais Prekybos komiteto sprendimų projektais.2 straipsnisPrekybos komiteto ES delegaciją, atsižvelgiant į Sutartyje nustatytą kompetencijos pasidalijimą, sudaro Komisijos ir valstybių narių atstovai, veikiantys savo atitinkamose kompetencijos srityse, kaip nustatyta Sutartyse.Article 3Šis sprendimas įsigalioja jo priėmimo dieną.Priimta […]Tarybos varduPirmininkasPRIEDAS IES IR KORĖJOS PREKYBOS KOMITETO SPRENDIMAS Nr. [...][data]dėl Prekybos komiteto darbo tvarkos taisyklių priėmimoPREKYBOS KOMITETAS,atsižvelgdamas į Europos Sąjungos bei jos valstybių narių ir Korėjos Respublikos laisvosios prekybos susitarimą (toliau – susitarimas), pasirašytą 2010 m. spalio 6 d. Briuselyje, ypač į jo 15.1 straipsnio 3 dalies c punktą ir į 15.1 straipsnio 4 dalies f punktą,kadangi:(1) Prekybos komitetas gali priimti nustatyti savo darbo tvarkos taisykles ir prižiūri visų specialiųjų komitetų, darbo grupių ir kitų institucijų, išskyrus Bendradarbiavimo kultūros klausimais komitetą pagal susitarimo Protokolo dėl bendradarbiavimo kultūros klausimais 3.3 straipsnį, darbą;(2) Prekybos komitetas turi išimtinę kompetenciją priimti sprendimus srityse, priklausančiose specialiųjų komitetų ir darbo grupių kompetencijai, jei susitarime nenumatyta kitaip,PRIĖMĖ ŠĮ SPRENDIMĄ:1. Nustatomos Prekybos komiteto darbo tvarkos taisyklės, išdėstytos priede.2. Šis sprendimas įsigalioja …Priimta [vieta] [data]Prekybos komiteto varduKorėjos Respublikos prekybos ministras Kim Jong-hoon | Už prekybą atsakingas Europos Komisijos narys Karel De Gucht |PriedasPREKYBOS KOMITETO DARBO TVARKOS TAISYKLĖS1 straipsnisSudėtis ir pirmininkavimas1. Prekybos komitetas, įsteigtas pagal ES ir Korėjos laisvosios prekybos susitarimo (toliau – susitarimas) 15.1 straipsnį, vykdo savo pareigas, nustatytas susitarimo 15.1 straipsnyje, ir atsako už bendrą susitarimo įgyvendinimą.2. Kaip nustatyta susitarimo 15.1 straipsnio 1 dalyje, Prekybos komitetą sudaro ES ir Korėjos atstovai.3. Prekybos komitetui bendrai pirmininkauja Korėjos prekybos ministras ir už prekybą atsakingas Europos Komisijos narys. Pirmininkams gali atstovauti jų atitinkamai paskirti asmenys, kaip nustatyta susitarimo 15.1 straipsnio 2 dalyje.2 straipsnisAtstovavimas1. Šalis pateikia kitai Šaliai savo Prekybos komiteto narių sąrašą. Sąrašą tvarko Prekybos komiteto sekretoriatas.2. Narys, norintis, kad jam atstovautų pavaduojantis atstovas, praneša Prekybos komiteto pirmininkams pavaduosiančio (-ios) atstovo (-ės) pavardę prieš posėdį, kuriame jam (jai) bus taip atstovaujama. Prekybos komiteto narį pavaduojantis atstovas naudojasi visomis atstovaujamo nario teisėmis.3 straipsnisPosėdžiai1. Prekybos komitetas posėdžiauja kartą per metus arba bet kurios Šalies prašymu. Posėdžiai vyksta paeiliui Briuselyje arba Seule, jei Šalys nesusitaria kitaip.2. Išimties atveju ir jei abi Šalys sutaria, Prekybos komiteto posėdžiai gali vykti rengiant vaizdo arba telefonines konferencijas.3. Visus Prekybos komiteto posėdžius sušaukia Prekybos komiteto sekretoriatas abiejų Šalių sutartu laiku ir sutartoje vietoje. Prekybos komiteto sekretoriatas pranešimą apie šaukiamą posėdį Prekybos komiteto nariams pateikia ne vėliau kaip 28 dienos iki posėdžio pradžios, jei šalys nesusitarė kitaip.4 straipsnisDelegacijosPrekybos komiteto narius gali lydėti pareigūnai. Prieš kiekvieną posėdį Prekybos komiteto pirmininkai informuojami apie numatytą posėdyje dalyvausiančių delegacijų sudėtį.5 straipsnisStebėtojaiPrekybos komitetas gali nuspręsti kviesti stebėtojus ad hoc pagrindu.6 straipsnisSekretoriatasPagal susitarimo 15.6 straipsnį Šalių paskirti koordinatoriai drauge vykdo Prekybos komiteto sekretoriato pareigas.7 straipsnisDokumentaiKai Prekybos komiteto svarstymai grindžiami rašytiniais patvirtinamaisiais dokumentais, Prekybos komiteto sekretoriatas šiuos dokumentus sunumeruoja ir platina kaip Prekybos komiteto dokumentus.8 straipsnisKorespondencija1. Prekybos komiteto pirmininkams skirta korespondencija persiunčiama Prekybos komiteto sekretoriatui, kad būtų išplatinta Prekybos komiteto nariams.2. Prekybos komiteto pirmininkų korespondenciją gavėjams išsiunčia, sunumeruoja, ir, jei reikia, išplatina kitiems Prekybos komiteto nariams, Prekybos komiteto sekretoriatas.9 straipsnisPosėdžių darbotvarkė1. Kiekvieno posėdžio preliminarią darbotvarkę rengia Prekybos komiteto sekretoriatas. Darbotvarkė kartu su susijusiais dokumentais nusiunčiama Prekybos komiteto nariams ir Prekybos komiteto pirmininkams ne vėliau kaip 7 dienos iki posėdžio pradžios.2. Į preliminarią darbotvarkę įtraukiami klausimai, dėl kurių įtraukimo į darbotvarkę Šalies prašymą, kartu su susijusiais dokumentais, Prekybos komiteto sekretoriatas gavo ne vėliau kaip 14 dienų iki posėdžio pradžios.3. Prekybos komitetas darbotvarkę tvirtina kiekvieno posėdžio pradžioje. Šalims susitarus, į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.4. Šalių sutarimu Prekybos komiteto pirmininkai į posėdžius gali kviesti ekspertus, kad šie suteiktų informacijos konkrečiais klausimais.5. Siekdami atsižvelgti į konkretaus atvejo aplinkybes, Prekybos komiteto pirmininkai gali sutrumpinti šio straipsnio 1 ir 2 dalyse nurodytus terminus, jeigu Šalys sutaria.10 straipsnisProtokolas1. Prekybos komiteto sekretoriatas parengia kiekvieno posėdžio protokolo projektą, paprastai per 21 dieną nuo posėdžio pabaigos.2. Paprastai protokole apibendrinamas kiekvienas darbotvarkės klausimas, ir, jei taikytina, nurodoma:a) Prekybos komitetui pateikti dokumentai,b) bet koks pareiškimas, kurį įtraukti paprašė Prekybos komiteto narys, irc) priimti sprendimai, pateiktos rekomendacijos, pareiškimai, dėl kurių sutarta, ir konkrečiais klausimais priimtos išvados.3. Protokole taip pat turi būti pateiktas posėdyje dalyvavusių Prekybos komiteto narių arba jų pavaduojančių atstovų sąrašas, juos lydėjusių delegacijų narių sąrašas ir posėdyje dalyvavusių stebėtojų arba ekspertų sąrašas.4. Protokolą per 28 dienas nuo posėdžio dienos arba iki kitos Šalių sutartos datos raštu patvirtina abi Šalys. Kai protokolas patvirtinamas, Prekybos komiteto sekretoriatas pasirašo du protokolo egzempliorius ir kiekviena Šalis gauna po vieną šių patvirtintų dokumentų originalo egzempliorių. Pasirašyto protokolo kopijos siunčiamos Prekybos komiteto nariams.11 straipsnisAtaskaitosPrekybos komitetas kiekvieną nuolatinį pagrindų susitarimo Jungtinio komiteto posėdį teikia savo veiklos ir specialiųjų komitetų, darbo grupių ir kitų institucijų veiklos ataskaitas, kaip nustatyta susitarimo 15.1 straipsnio 5 dalyje.12 straipsnisSprendimai ir rekomendacijos1. Sprendimus ir rekomendacijas Prekybos komitetas priima Šalių sutarimu, kaip numatyta susitarimo 15.4 straipsnyje.2. Jei abi Šalys sutaria, laikotarpiu tarp posėdžių Prekybos komitetas gali priimti sprendimus ar rekomendacijas rašytine procedūra. Rašytinė procedūra yra Prekybos komiteto pirmininkų keitimasis raštais.3. Jeigu pagal susitarimą Prekybos komitetas turi teisę priimti sprendimus ar rekomendacijas, tokie dokumentai atitinkamai vadinami „sprendimu“ arba „rekomendacija“. Prekybos komiteto sekretoriatas kiekvienam sprendimui ar rekomendacijai suteikia serijos numerį, nurodo jų priėmimo datą ir temą. Kiekviename sprendime nurodoma jo įsigaliojimo data.4. Prekybos komiteto priimtų sprendimų ir rekomendacijų tikrumas patvirtinamas dviem autentiškais Prekybos komiteto pirmininkų pasirašytais egzemplioriais.13 straipsnisViešumas ir konfidencialumas1. Jeigu nenusprendžiama kitaip, Prekybos komiteto posėdžiai yra uždari.2. Kai Šalis Prekybos komitetui, specialiesiems komitetams, darbo grupėms ar kitoms institucijoms pateikia informaciją, kuri pagal jos teisės aktus ir taisykles laikoma konfidencialia, kita Šalis šokią informaciją laiko konfidencialia, kaip nustatyta susitarimo 15.1 straipsnio 7 dalyje.3. Kiekviena šalis gali nuspręsti, ar skelbti Prekybos komiteto sprendimus ir rekomendacijas savo atitinkamame oficialiajame leidinyje.14 straipsnisIšlaidos1. Kiekviena Šalis apmoka visas dėl dalyvavimo Prekybos komiteto posėdžiuose patirtas išlaidas, susijusias su darbuotojų, kelionės ir pragyvenimo bei pašto ir telekomunikacijų išlaidomis.2. Posėdžių organizavimo ir dokumentų dauginimo išlaidas apmoka posėdį rengianti Šalis.15 straipsnisSpecialieji komitetai ir darbo grupės1. Prekybos komitetui vykdyti savo pareigas padeda remiant Prekybos komitetui įsteigti specialieji komitetai ir darbo grupės.2. Prekybos komitetas informuojamas apie kiekvieno specialiojo komiteto ir kiekvienos darbo grupės paskirtus ryšių centrus. Visa korespondencija, dokumentai ir susirašinėjimas, įskaitant visų specialiųjų komitetų ir darbo grupių ryšių centrų susirašinėjimą elektroniniu paštu, susijęs su susitarimo įgyvendinimu, tuo pat metu siunčiamas Prekybos komiteto sekretoriatui.3. Prekybos komitetui per kiekvieną eilinį posėdį pateikiamos kiekvieno specialiojo komiteto ir kiekvienos darbo grupės ataskaitos apie jų veiklą.4. Visi specialieji komitetai arba darbo grupės gali nustatyti savo darbo tvarkos taisykles, apie kurias jie praneša Prekybos komitetui.ES IR KORĖJOS PREKYBOS KOMITETO SPRENDIMAS Nr. [...][data]dėl arbitrų sąrašo sudarymo pagal Europos Sąjungos bei jos valstybių narių ir Korėjos Respublikos laisvosios prekybos susitarimo 14.18 straipsnįPREKYBOS KOMITETAS,atsižvelgdamas į Europos Sąjungos bei jos valstybių narių ir Korėjos Respublikos laisvosios prekybos susitarimą, pasirašytą 2010 m. spalio 6 d. Briuselyje (toliau – Šalys ir susitarimas), ypač į jo 14.18 straipsnį,kadangi:(1) susitarime nustatytas ginčų sprendimo mechanizmas, pagal kurį ginčai yra sprendžiami kreipiantis į arbitražo kolegiją;(2) kilus ginčui Šalys, siekdamos susitarti dėl arbitražo kolegijos sudėties, konsultuojasi, o nesutarus arbitražo kolegija sudaroma atrenkant arbitrus iš sąrašo burtų keliu;(3) tokį arbitrų sąrašą pagal susitarimo 14.18 straipsnį sudaro Prekybos komitetas;(4) Šalys sutarė dėl 15 arbitrų sąrašo,PRIĖMĖ ŠĮ SPRENDIMĄ:1. 15 arbitrų sąrašas yra pateikiamas šio sprendimo priede.2. Šis sprendimas įsigalioja jo priėmimo dieną.Priimta [vieta] [data]Prekybos komiteto varduKorėjos Respublikos prekybos ministras Kim Jong-hoon | Už prekybą atsakingas Europos Komisijos narys Karel De Gucht |PriedasArbitrų sąrašasKorėjos pasiūlyti arbitraiDukgeun AHNSeungwha CHANGSungjoon CHOJoongi KIMJaemin LEEES pasiūlyti arbitraiJacques BOURGEOISClaus-Dieter EHLERMANNPieter Jan KUIJPERGiorgio SACERDOTIRamon TORRENTPirmininkaiWilliam DAVEY (JAV)Merit JANOW (JAV)Virachai PLASAI (Tailandas)Helge SELAND (Norvegija)Florentino FELICIANO (Filipinai)FINANSINĖ TEISĖS AKTO, KURIO POVEIKIS BIUDŽETUI YRA IŠIMTINAI SUSIJĘS SU ĮPLAUKOMIS, PASIŪLYMO PAŽYMA1. PASIŪLYMO PAVADINIMASTARYBOS SPRENDIMAS dėl Europos Sąjungos pozicijos Prekybos komitete, įsteigtame Europos Sąjungos bei jos valstybių narių ir Korėjos Respublikos laisvosios prekybos susitarimu, kurios ji laikysis dėl Prekybos komiteto darbo tvarkos taisyklių priėmimo ir dėl 15 asmenų, galinčių būti arbitrais, sąrašo sudarymo2. BIUDŽETO EILUTĖSSkyrius ir straipsnis –3. FINANSINIS POVEIKIS( Pasiūlymas neturi finansinio poveikio( Pasiūlymas neturi finansinio poveikio išlaidoms, bet turi tokį finansinį poveikį įplaukoms:(mln. EUR (dešimtųjų tikslumu))Biudžeto eilutė | Įplaukos[3] | 12 mėnesių laikotarpis, prasidedantis mmmm mm dd | [n metai] |Straipsnis ... | Poveikis nuosaviems ištekliams |Padėtis pradėjus taikyti priemonę |[n+1] | [n+2] | [n+3] | [n+4] | [n+5] |Straipsnis ... |Straipsnis ... |4. KOVOS SU SUKČIAVIMU PRIEMONĖS [1] OL C xx, xxxx.xx.xx, p. x.[2] OL L 127, 2011 5 14, p. 6.[3] Tradiciniai nuosavi ištekliai (žemės ūkio mokesčiai, cukraus mokesčiai, muitai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų.